
AVERTIMEN 



Veici dos pèço. Uno bèn joiiino ; Vautro proun 
vièio deja, ai ! las ! La Jouino, sourno; la vièio, 
pulèu gaio. La proumiero, la sourno, tout le mounde 
la coumprendra. La segoundo, la gaio, sara coum- 
presso que dis inicia. 

Perqué la jouvènço es sourno dins sa fresqueta ? 
Perqué lou vieiounge es gai dins sis an f E perqué 
tóuti coumprcndran lou negre, quand lou clarun 
passara pèr iue à forço ? 

Eh ! demandas à la vido tant capriciouso dins si 
rai e sis oumbro. E demandas à la vido literàri que 
tant sarrèsto i fremin de sa car, neglegissènt lou 
Verbe de soun èstre. 

Tout a soun tèms e ié chanjaren pas mai ! 

L. A. 

Coumèdi dramatico 



qAu poueto ^ctdinand ^stcVC^ 

\ i 



moun ami. 



PERSOUNAGE 



ViDAU, fiéu de riche meinage. 19 aii ; 

Adelino, servicialo di Vidau. 18 an ; 

Grimaudo ) 

_ [ vièii coumaire ; 

Gamouino ) ' 

La Gigalo, bóumiano ; 

Varlet, filio, jouvènt, enfant. 
Uacioiin se passo en terro aubagnenco. 

Au founs de la scèno, uno vasto pradarié, em'au 
mitan, lou meinage di Vidau. Sus lou davans, de 
chasque caire, un vièi oustaloun à l'oumbrino 
d'amourié e de poumié. Vers Toustaloun de dèstro, 
à quàuqui pas plus aut, un pous amaga dins lou 
lausié. 

Quand la telo mcunto fai grand soulèu : peraqui 
2 ouro. L'ate fínis dins lou calabrun. 



SCÈNO PROUMIERO 

VIDAU, arribo vers lou pous enpourtant un ferrat. 

Aquéu pous es plus fort qu'un abisme : m'atiro. 
E, mai ié vau e mai ié vole ana, me viro 
Mapauro tèsto e siéu jòbi despièi dousmes. 

Autre-tèms m'aurien di : Vidau, fau béure fres, 
Vai au pous nous cerca d^aigo lindo. Ma íìsto, 
Vous auriéu manda jaire emé grando requisto 
Lou coumandaire, emai lou pous e sa frescour. 

pauso lou ferrat au sóu^ 
Despièi dous mes vaqui que talo aigo es liquour 
Pèr iéu qu'aviéu plus set quand falié l'ana querre. 
Ero un matin, eici lou prcumié cop veguère 
Adelino tant bello e tant douço que iéu 
Dise que soun cava li pous pèr lou bon Diéu ! 
Podon èstre prefouns e soun aigo èstre puro, 
Bèn plus pur e prefouns es lou mau que s'enduro 
£ que se vai cerca, pér gràci, vers lou pous. 

s'apielo contro un poumié, 

Aquéu jour Adelino, ennegado d'espousc 
Que lou ferrat fasié giscla de la roundello, 
Me demandè secous pèr doumta la carrello. 
E nòsti det subre la cordo se mesclant, 
Tirerian tóuti dous. Noun sabe, tremoulant, 
Coume pousquère proun ié douna moun ajudo, 
Mai ço que me remèmbre es coume se tremudo 
Un matin tout-d'un-cop en jour de fèsto. Un jour 
De fianço èro bcu aquéu matin d'amour. 

Me semblavo, en ausènt la rodo rouvihouso, 
Destriha'n noste ounour de cahsoun glouriouso ; 
L'aigo eu mountant fusè, metènt à nòsti det 
D'anèu esbarlugant de diamant poulidet, 
Dóu tèms qu'à bas, au founs de raigo risouleto, 
Coume dins un mirau íasian nosto teleto. 
Ero bèn un matin de fianço. Aro, ai ! las ! 
Adelino me bouto au cor un nivoulas ; 
Adelino me trais uno estrai\jo magagno 
Emé soun pensamen que de-Iongo la gagno. 

tourno vers lou pous. 
D'en-proumié, quand venié, lisqueto coume un iòu, 
Empli sa dourgo quouro abéurave li mîòu, 
Disavèrto, ajouguido e sèmpre cantarello, 
Gurbissié de soun crid lou crid de la carrello ; 
Segur que dins li rai linde de sa bèuta 
Es elo que dounavo au pous sa fresqueta. 
E que venié souvènt la bello emé sa jarro ! 
léu, di miòu la bevèndo èro jamai proun claro ! 
Vuei, Adelino vèn encaro assas souvènt 
Mai soun rire e si cant brusisson plus au vènt ; 
Es pleno de tristesso, es touto malancòni ; 
Dins lou mistèri sèmblo empestela'no angòni 
Que vòu dire cn degun, ~ meme à iéu, soun ami. 

Ai bello suplica, sout sis iue pregemi, 
Rèn : lou cros respoundrié pulèu à mi lamento ! 
Oli ! que siéu malurous ! E moun amour aumento 
Mai-que-mai desempièi que sauno dins moun cor ! 

amirant la campagno : 
Pamens, es toujour gai noste suau decor : 
Lou fen mounto ; Tor gisclo amount subre lis iero ; 
Lou soulèu escandiho e douço èi la fresquiero 
Lou vèspre ; elo souleto ensournis moun tabièu 
Goume la plueio pièi amosso lou soulèu ! 
O moun amour, perqué me baies de lagremo ? 
E perqué pode pas coumprendre aquelo femo 
Que me douno bonur e soucit à la fcs ? 
Ploure coume un enfant sènso saupre perqu'es ; 
Pioure au soulet ploura de ma pauro Adelino I 

tiro d'aigo sènso vèire Adelino qiVarriho, 
uno jarro à la man. 

SGÈNO II 

LOU MEME, ADELINO. 

Adelino 
Es vuei que ic dirai lou mau que m'estermino ? 

Es vuei que durbirai lis iue d'aquéu calu, 
Sounjo-fèsto que vèi en amour tout en blu ? 
Que servirié ? Perqué ? 

pauso la jarro contro un amourié' 

Quouro sarai plus soulo 
A soufri, soufrirai-ti mens ? e la bourroulo 
Que metrai dins soun èstre empacliara lou sort 
D^anajusqu'à lafîn, belèu jusqu'à la mort ? 

Vidau qu'a tira Vaigo, s'es acouida sus lou bord 
dóu pouSf la tèsto dins li man, 

Escui o servicialo, eufant de la paurilio, 

Es proun d'avé trouva lou pan rous que noun briho 

Pèr nàutri cade jour, sènso encaro vougué 

D'uno famiho que siéu pas digno d'agué. 

D^abord lou mèstre que dirié de talo croio ? 

Me coucharié^ mandant après soun fîéu au boio ! 

Nàni, dins noste cor garden l'amar sccrèt ; 

Diéu, bessai en vesènt mi plour e mi regrèt, 

De mouri sènso esfrai me dounara courage ! 

Anen au pous, anen countinuï l'óubrage. 

O pous, coume jamai vuei m'atires vers tu ! 

VidaUf revengu de sa meditacioun, uai prène 
soun ferrat quand vèi Adelino, 



Adelino ! 



Vidau ! 



VlDAU 



Adelino 



VlDAU 



Siéu un ome perdu 
Se noun, à la perfin, me dises ti tristesso. 
Vuei fau que saclie tout. Quau trais si marridesso 
Sus tu ? Lou veses pas que vive plus, despièi 
Qu'en toun cor legisse un misterious desréi ? 
Coumprènes pas qu'à viéure ansin dins li tenèbro 
Vau miés èstre acipa de malautié menèbro ? 
Vau miés éstre mourdu pér un cliin fòu pèr que 
Entre dous matalas vous baion lou cliouquet ? 
Sabes pas... ? 

Adelino 

Sabe bén e's amor que bén sabe 
Que pèr mi peno noun fau qu'encaro t'acabe. 

à despart 
'Ì Oh I coume pôu m'ama se coumpren pas moun mau I 

à Vidau 

Soufrisse, moun ami, de que ? Degun lou saup 
D'aI)ord que meme tu Hgnores ! Vai, pecaire, 
Résto ignourènt emé lis autre : farié gaire 
A moun sort de counta mouu ànci, vièi deja. 
A la fatalita quau quicon pòu chanja ? 
Ta que la mort que pòu rèndre la vido urouso ! 
Laisso-me dounc dedins ma lagno tenebrouso. 

VlDAU 

Adelino, n'i'a proun, n'i'a proun, me fas mouri 
i Quouro moun cor es plen de noste amour flouri ! 

Toun amour, Adelino, empouisouno ma vido. 

Adelino 

A la íatalita queto amo s'es ravido ? 
Mourrai e tu saras urous emé róublit. 

VlDAU 

Emé róublit ?... de tu ?... 

Adelino 

Lou perfum reculi 
Dintre la flour, la flour morto, bèn lèu s^amosso. 

VlDAU 

Oh ! que negre endeman à de tant clàri noço ! 
Queto aurasso d'infèr treboulè noste riéu ! 
En te vesènt ansin, Adelino, vourriéu 
Me faire coupa'n dous souto uno marteliero, 

me faire escracha pèr la pèiro de l'iero ! 
Vourriéu, tout-aro quand adurrai li ferrat 

1 miòu, èstre cauca souto si pèd ferra ! 

Te suplique à geinoun, pèr moun repaus, amigo, 
Quet es toun pensamen, queto es ta lagno, digo ? 
Vole tout saupre, tout ; te suplique à geinoun 
Pèr moun repaus e pèr toun soulajamen. 

ÂDELINO 

Noun ! 
fugis emé sa jarro, Vidau la seguis un moumen 
dis iuCy pièiy acampant soun ferrat^ disparèis à 
soun tour. 

SCÈNO III 

GRIMAUDO E CAMOUINO 

Sorton caduno éCun oustaloun de Vavans-scèno, 

Grimaudo, risènt 

Oli ! que nèsci, pamens ! Avès ausi, Camouino ? 
Aquéu paure innoucènt coumpren pas perqué souino 
Sa bello. Acò's trop fort à soun age. Vèi pas 
Qu'un jour agué lou tort de trachi sus si pas ! 
Fau que siègue un bùu simple, o que soun ardidesso 
Siègue forto pèr noun devina sa tristesso ! 
Que n'en pensas, Gamouino ? Avès ausi ? 

Camouino 

Segur, 
Qu'ére aqui batejant lou vin dintre l'escur : 
Noste ome agroumandi, se countènto plus, aro, 
De trempo e quet ibrougno, hòu 1 sedisiéu pas garo !... 
Mai parlas de Vidau. Es, coume Tavcs di, 
Un nèsci vo'n gourrin... Noste ome agroumandi, 
Despièi que li rasin fan espera di souco, 
Auriétout lou franc jour la boutiho àla bouco I 

Dóu rèsto, tiro proun de ma sogro, toigour 
Roi\jo e rcdouno coume uno poumo d'amour !... 

s'assèton caduno siis lou lindau 
de sa porto. 

Vidau ? Oli ! lou gandard ! m'amuso sa coumèdi 
Quand, sachènt lou mau, vòu ignoura lou remèdi. 

Grimaudo, maliciouso 

Remèdi que Jusqu'aro es pas foro de pres : 
Ta qu'à pacientamen espera quàuqui mcs, 
Vendra soulet. 

Gamouino 

Perdi, sara coume de Zino, 
Aquelo que I'autre an aguère pèr vesiuo... 

Grimauoo, la coupant en risènt 

Sara coume pér tóuti ! 

Gamouino 

O, mai elo, escoutas : 
Avié rèn. Ero un pes sus lou pitre e, boutas, 
Si parént avien fe dins soun estoumagado. 

Uno ounço d'aigo aurié mai^ja que, mastegado, 
I^ bóumissié subran... 

Grimaudo, sèmpre maliciouso 

Es que I'aigo dóu pous 
Souvènt es endigèsto ! 

Gamouino 

E feble èro soun pous ; 
Anavo, anequelido, en tirassant la groulo. 
Idroupico disien d'ùni qu^èro. La foulo 
Gresié tout. De bon cor countavon un esfrai 
Que l'avié treboulado en tournant dóu travai 
Un vèspre, e que despièi i'ataquè la peitrino ! 
Enfin, vaqui qu un jour sa parentèlo entrino 
Un viage à la capello, amount, de Bon-Secous : 
L^endeman, Toustaloun s'aumentavo de dous I 

Grimaudo 

Lou remèdi toujour arribo ; ço que chanjo 
AIi's lou noumbre ; quant à la capello, desranjo 
Pas mai qu'adoiibo un mau que se garis soulet ! 



22 TANT VAl LA JARRO AU POUS... 

Adelino aura bèu dire de capelet, 

Adelino aura bèu escoundre sa malandro, 

Fau que brihe au jour coume un mirau de calandro. 

Pèr vous coume pèr iéu, que sian pas di Vidau, 

De noun ié vèire clar sarian de fiér badau ! 

Camouino 

Grous de Dàvi ! bessai es qu*éli an sis escuso 
Pèr pas s'arresta piêi à la verita cruso.... 

Grimaudo 

Tant palo ! 

Gamouino 

Lis iue founs I 

Grimaudo 

Li tra tout boulega 
Que vous fai peno. 

Gamouino 

Vous anas estoumaga 
Aro, ma bello ? Qu tèn, tèn ; qu reno, reno. 

S*es estrenado, es bén qu'a vougu sis estreno 

La Delino. E, segur, quant coume elo farien 

S'avien pas lou soucit d'acampa li barrien, 

Pièi, aprés rastela, de tira sus lou grame 

Pér mounta lou fen dins la paiero ? Noun ame 

Uno tanto que fai sa damo. Mancobèn 

D*obro encò di Vidau, dins lou meinage, au bèn ? 

^mé li cabro, 11 porc, de l'aubo à l'ouro tebo ? 

Que noun, à-tras di champ, anè troussa de cebo, 

E que noun acanè lis amelié passi 

En esperant l'óulivo e lou rin ? Dóumaci 

Se pourtarié miés qu'à jouga la damisello 

— Emé sa raubo claro e soun péu de tousello — 

Fasènt qu'un vai-e-vén à la fresco. Es bon toun, 

Parèis. 

Grimaudo 

Empacho pas que la pauro a'n boutoun 
Que se levara pas coume un pougnoun d'abiho, 
E's de plagne, après tout : mesquino sènso arbiho 
Que lou mèstre, segur, quand la causo aprendra, 
En bandissént soun fiéu, à la porto metra. 
Mai l'ome pòu bouta soun capèu de tout caire, 
Vai toujour, e sc saup qu'un paire es pièi un paire : 

Adounc, s^adoubaran lou paire emé lou ficu, 
Elo soulo aura tort à la gàrdi dc Diéu ! 

Gamouino 

Es pamens verita ço que disés, Grimaudo, 
Mai enfin que voulès ? Emai nautre erian caudo, 
E recerquerian pas la fresqueta dóu pous ! 
Resterian i draiòu mounte i'a ges d'espousc 
Qu'embrutisson l'ounour e tiron li lagremo, 

e/i se gounflant 

Em^acò nòstis ome an de perlo de femo.... 
Ounte anarian, veguen, se toujour la pieta 
Se gaubejavo pèr aquéli qu'an fauta ? 
Davans lou vicc ansin se nous bagnan li cilio, 
Respetaren lou crime, après. 'icr, à Marsilio, 
Uno maire toumbè traucado, sus li bard, 
De cinq cop de coutcu pèr soun fiéu, un bastard.. 

Grimaudo 

Oh!àlavilo!... 

Camouino 

Ancn ! tout-just, rassassinado 
Ero de Garlaban. Âqui faguè sa niado 

Ta vint an : un enfant que n*a jamai ama, 
Bén tant quc voulié pas ié diguèsse mama ! 
E dounc, quau pòu taussa lou fiéu de parricide 
Se la maire lou nègo ? e qu'un jour se decide, 
A bout lou miserable, à counèissc soun sang, 
Quau lou pòu coundana davans Diéu e li sant ? 
Lou crimc, lou vesès, devén causo poussiblo 
Quand lou filian à téms noun cren la serp que siblo ! 

Grimaudo 

Ma flsto, avès rcsoun e parlas d'or. Avcn 
Proun de nòstis afaire e sarié trop souvcnt 
Que nous faudrié cliarra s'erian de basaruto ! 
Laissen dounc s*enfanga dins lis istòri bruto 
Quau amo pourqueja. Nòsti goust noun soun tau. 
Boudicu ! nous óucupa d'Adelino e Vidau ? 
Pésqui pas ! 

bas, misterioiisamen 

Adelino à Diéu se recoumando 
En fasént coume fai la devoto groumando : 
Escupis dessus lou mousscu... pcr qu'intre miés ! 

ris. 

CáMOUINO 

Acò's encaro un biais de se pica lou piés ! 

ris, 

En esperant, — toujour sèns nous mescla d'istôri 
Que nous regardon pas, — en trihant nòsti pôrri, 
Subre la mastro avèn de que nous regala 
Au grand jour ounte tout dèura s^escudela ! 

s*aubouro 

Grimaudo^ adiéu ; pamens fau metre la bajano. 

Grimaudo, s*aubourant tambèn 

Adiéu-sias, vau vira'n brisoun mi merinjano. 

La Cigalo parèis de darrié lou pous. 

Tè, veici la bóumiano. Ai ! paure cigaloun 
Que dins soun regimen a perdu si galoun 
Despièi long-téms en se laissant coupa lis alo ! 
Dequé vai mai canta la minablo Cigalo ? 
Si mirau an pas l*crde se voulé creba. 

Camouino 
Mai uno qu'en cercant finiguè pèr trouba ! 

se van enana, la Cigalo lis arrèsto. 

SCÈNO IV 

LI MEMO, LA CIGALO. 

La Cigalo, pourtant un enfantoun à la bricolo 

Mi bòni gènt, un tros de pan, siéu malurouso ! 
Un tros de pan e vous dirai ma vido afrouso 
QuM pichot countarès pèr eisèmple. Lou miéu 
Es nascu malurous pér la fauto de iéu, 
E deja teto pas toujour quand vòu. 

Cámouino 

Gourrino, 
Se soupo mau souvênt quouro trop bèn se dino 
Qu'as fa de ta Jouinesso, o bòumiano ? 

La Cigalo 

Avès tort. 
Vous parle pas de iéu : dise qu^es quàsi mort 
L^cnfant que lou malur coumando que nourrisse. 
Entendòs bèn que se vous dise que soufrisse, 
Es pas moun mau, mai es lou siéu. Un tros de pan ! 
Grimaudo, à Camouino 

Eto, mai a resoun^ Camouino. Se charpan 

La femo qu'a pas d'amo e que nègo sa frucho, 

Dcurian avé pieta de la maire que lucho 

Pèr lou mignot que fai pamens soun desounour : 

Diéu,lou sabès, perdouno au noum dóu grand amour ! 

La Cigalo, à Grimaudo 

Madamo, avès bon cor : de pan ; iéu sariéu fcli 
Dins ma misèri se noun aviéu moun chatèli.... 

canto : 
I 

Uno fiheto, un jour neíssc 

De souto terro, 
E soun cant long e dous bressè 

Lis imour fèro. 
Li pouèto, d'à-bas, d'amount 
En rausént, disien malancòni : 
La cigalo que canto après soulèu tremount 

Canto soun angòni ! 

11 

Esto fiheto, un jour de jun, 

A peno verdo, 
Dins li las d'un enfant à jun 

Trouvè sa perdo. 
Ero un vèspre plen de cansoun 
Mai qu'esclaravon li demòni. • 

La cigalo que canto après soulèu tremount 

Canto soun angòni ! 

Adelino parèis au founs, 
GniMAUoo 

Hòu ! la bóumiano, vai jíta toun marrit sort 
Plus liuen ! 

Camouino 

Tè, Justamen à-n-aquelo quc sort. 
intron» 

SCÈNO V 
LA CIGALO, ADELINO. 

La Cigalo 

Madamo, amas quaucun qu'ignoro vòsti pcno, 
E vous despoutcntas coumc uno madaleno. 

canto : 



III 



Elo èro pauro ; lou Jouvènt 

De fermo richo. 
De Tamour escafè lou vènt 

Li causo dic ho. 
E se remembravo à geinoun 
Di vièis angèlus li fanfòni. 
La cigalo que canto après souléu tremount 

Canto soun angòni ! 

IV 

Aquelo qu'a fa la cansoun 

Es la Cigalo. 
Pèr la dire em'clo quant soun 

Plourant sis alo 
Coume icu, â-tras plano e mount, 
Quistaran mau-grat lamp e tròni. 
La cigalo que canto après soulèu trcmount 

Canto soun angóni ! 

Madamo, se voulias, pèr l'cnfant qu'ai aqui 
Me baiarias quicon. 

Adelino^ mouqueto 

Voste cant qu'ai seguî 
Me counsiho bèn trop e reserve mi soubro 
Que palege pièi pas. 

La Gigalo 

Bono damo, recoubro 
Pas forço de bonur aquéu qu'ajudo pas 
Soun semblable en malan rescountra sus si pas. 
Plagne la femo que counsolo pas la femo, 
Mai la mairc de vuei amo coume elo-mcmo 
La maire de deman. Aguès un bon moumen. 

sus Vestounamen dAdelino 

Devinan rén ; li masc eìsiston plus ; Talen 
Di coumaire fai tout ; proufichan : li crestiano 
Dounon rèns'an pas pòu... e^s nàutri li bóumiano! 

Adelino, ié prenènt la man 

Vaqui mi sòu, emai crcgnc masc, ni demoun ! 

li conmaire parèisson à Vèstro ; Ade- 
lino fai la galoio en cantounejant : « La 
maridaren la bello Franceso... » 

La Gigalo, s^enanant e coume se parlant 

La cigalo que canto aprcs soulèu tremount... 

lou rèsto se perd dins la coulisso. 
Li coumaire rintron en brandant la tèsto 

SCENO VI 

ADELINO, souleto 

Au diable la bóumiano e li cansoun que fielo 
Que sémblon facho pèr lis autro e noun pòr elo ! 
O, li masco pamens eisiston e si sort 
Picon avuglamen e si fraire e si sor. 
Pleno de pensamen, au pous que me counvido 
Quand me sénte fali sout lou pes de la vido, 
Me canto en quatre mot soun istôri, la miéu. 
L'abitudodi grandsóurizount, li roumiéu 
Veson liuen, veson just dintrc li routo umano, 
E tènon nôsti jour i cro dc sa roumano. 
Quau dirié que uoun a predi ma fìnicioun, 
E'içò sènso pegin, sénso malad icioun, 
D'abord que i'ai douna mi sòu pèr sa ninoio ? 
Mi sóu, paure gasan dequinge mes de joio, 
Aro que n'en fariéu ? E me saran coumta 
Dins lou platèu que Diéu règlo emé sa bounta. 
Coume tu, quistarai pas mau-grat lamp c tròni, 
Bóumiano, car as di que canto soun angòni 
La cigalo que canto après soulèu tremount ! 
Or, cante de bonur en vesènt, peramou nt, 
Lou soulèu trcspassa dins li nivo saunouso. 

Es rouro miéuno ounte la vido se desnouso 
Goume se desnousè rafecioun de Vidau. 
D'un pous d'amour qu'avié, résto plus un dedau 
Desempièi qu^a coumprés enfin sa mcssioun auto. 
Pous que m'as atirado^ o pous qu'as vist ma fauto, 
Tè, pren-me touto vuei pèr moun castigamen ! 
As agu mi bèu jour, auras mi laid moumen. 

mounto SU8 la roundello dóu pous, s*aganto 
à la cordo e se laisso resquiha au founs em'un 
grand crid que se mesclo au brut de la carrello, 
Coume disparèis, Vidau se percepito. 

SCÈNO VII 

VIDAU ; pièi LI COUMAIRE enfenestrado ; pièi 
LA FOULO. 

VlDAjD 

Au secous ! au secous ! Adelino se nègo I 

O sacre-Diéu 1 soulet, soulet, pas un coulègo 1 

Adelino t'amave I... O moun paire, esafrous I 

sauto sus la roundellOj regardo au founs, 
tiro sus la cordo ese viro desespera: 

E rèn, rén pousqué faire. Au secous I au secous ! 

li coumaire parèisson à soun èstro, sènso 
èstre visto de Vidau qu^a sauta au sôu, 

Mai degun ! Es poussible ! Avèn plus de vesino ? 
Poutènci, sourtirés pas de vôsti cousino 
En entendént gemi'n ome coume un enfant ? 

la scèno se ramplis : varlety fiho, 
jouvènt, enfant, 

O moun paire, vaqui ço queli ricliefan ! 

tóuti van vers lou pous e póutiron qu'un 
cadabre, Vidau ié toumbo sua en plourant : 

Adelino t^amave, o ma pauro Adelino ! 
Perqu'emé tu noun siéu parti, ma cardelino ? 
En cantant, en trimant, aurian toujour manja. 
M'enanarai soulet, aro, pcr carreja 
Moun iro sus li miéu enjusquo qu'uno ataco 
Me fague autour dóu cors di fòu passa restaco ! 

fóu: 
Fugués tóuti dana, se Diéu mi vot coumplis ! 

lou menon. 
Grimaudo 
Tant vai la jarro au pous... 

Gamouino 

Qu'à la fin se ramplis ! 

Avoust Í895. 



S) 



LI RETROBO 

Fantasié felibrenco 



Cest imiter quelqu'un que de 
planter des choux. 

A. DE MUSSET. 



^ 



A nàutri túuti, 

aguèntf siegue, la memóri, 
aguènt, siegue, lou cor aut! 



Moun bèl ami Arnavielo, 

Di retrouba e di retroubaire d*aquésti Retrobo, 
rèsto pUis que dous retroubaire : tu e iéu. Vavèn 
pas fa esprèssij e lis autre nimai ! Despici 77 lou 
malan s^es afouga sus li nostre espaventablamen e 
noun ai vougu espera dèstre lou soulet, pièi, de 
prendre interès à ma galoio critico — li counfraire 
prendran-ti la peno de counsulta mi noto ? — e 
gramacìo-me. 

Ço que rigueriaUj aquelo niue^ emé Museto, Vaura 
bèn lèu vint an^ paure iéu ! 

Me n'^en voudras dounc pas, pènse^ de Vavé douna 
lou.tèms de rire, à cousta di miéuno, de ti retrobo, 
e saraSf crese^ de Vavis de ma vièio Museto : 

O felibre, 
Hèsto, riren ensén ; de rire sian bèn libre, 

qu*as, dóu rèsto, pèr me pougne, lou dre d'antere- 
trouba [coume dirié Anfos Alès \J dins Mistrau : 

Leissen-lèi nre e jouga' nsèn, 
Aro soun d'age d'èstre libre.... 

Toun vesin dins Mount-Astru e toun fraire devot 
en Santo-Estello^ 

L. A. 

lÉU 

Museto, ma coumpagno, o ma fidclo amigo, 

Quant avèn tóuti dous canta de cansoun, digo ? 

Quant avèn tóuti dous passa de bélli niue, 

Ounte ti blànqui man eissugavon mìs iue ; 

Ounte, ta bloundo tèsto en plen sus moun espalo, 

Me ditaves de vers ; cunte ta caro palo 

Jitavo dins mi cant Foumbro de casteta. 

Estre esclau emé tu vau bèn la liberta ! 

Mai aro tóuti dous poudrian mouri, de rèsto 

Án nósti dous vint an e de dóu e de fèsto. 

Te rapelles un jour (erian bèn triste, vai) 

L'estiéu vers d'àutri las empourtavo si rai, 

E lou cor plen de plour, cantavian, o chatouno, 

De profundis sus éu 

MUSETO 

Ah ! vejeici Vautouno, 
Disian, me n^ensouvèn, que vai tout devouri,,. (1) 



lÉU 



E pamens desempièi li prat an reflouri, 
Lis aucèu an redi si cansoun li plus bello, 
E tournamai veici que l'autouno crudèlo 
Arribo. Perqué dounc ploura coume fasèn ? 
Li nivo van amount dóu levant au pounènt ; 
La terro viro e viro, e tout repren sa plaço ; 
Encuei avèn l'aureto, auren deman l'aurasso. 
En estrangié laissen s'acoumpli lou destin, 
Canten de l'aubo au sero e dóu vèspre au matin, 
Mai de coublet galoi, coume li sabes dire : 
Ansindo tè, la valso, ali ! que me fas sourrire 
Quand t'ausisse canta : Galoubet, tambourin, 
De la valso disien li premiéri mesuro, 
La flamo dins lis iue, li bèlli jouventuro, 
Cercavon dins lou round si menaire enterin,,, (2) 

(1) Vèire li noto que seguisson aquesto pèço. 

MUSETO 

As resoun, bèl ami, nosto barço s'envague 
Mounte voudra, lausen Diéu fague coume fague ; 
S'en trevant dins la vido, aquelo grando mar, 
Hescountran quauque estèu, pas un soul plang amar 
Vèngue sus nôsti bouco .: amour se dèu pas plagne? 
Mai escampa si plang e sèmpre t'acoumpagne. 
Me diras lou d'acò que te douno soucit, 
Sabes qu'em^un poutoun lou fèu pode adouci. 
Ami, veici bèn lèu l'ivèr, eli bèn ! que rintre, 
Sara lou benvengu ; qu'arribon tóùti dintre 
Noste oustau li viajaire, acò fai toujour gau. 
Venès, grihet, venès prendre plaço au fougau, 
E quand petejaran li belugo en sequèlo, 
Cresènt de retrouva vôstis amour d'estello, 
Belèu retrouvarés vòsti cansoun d'estiéu... 
Ivèr, coume printèms, douno de niue de Diéu !... 
Coume trouves, ami, que parle quand noun ploure ? 

lÉU 

O mignoto ! à ta voues se clinarien li roure 
Pèr te veni beisa li pèd, tant parles bèn ! — 
Mai dóu tèms qu'eilabas s'ausis brama lou vènt 
Se nàutri cantavian ? 

MnsETO 

Es UDO bono idèio, 
Agò tuio lou tèms^ coume disié Mirèio. 
Uno felibrejado à dous s'èi gaire vist ; 
Vène, que te dirai un moussêu di requist. 

lÉu 

Ounte me vas mena ? Dóu soulèu de Maiano 
Voudriés ilumina la chambro, o de miôugrano 
Vas embauma ta voues ? Dis amourouso pos 
Desfuia douçamen la floureto se vos : 
Avèn de Sant-Roumié proun de Margarideto. 
Anen, coumenço dounc, que t'escoute, o fadeto 

MUSETO 

Cante ço que voudras. 

lÉU 

Noun, ço que voudras tu. 

MUSETO 

Escouto ço qu'un cor crido tout esperdu : 

fí Ai escala sus la cimo di moure (3) 
Eilamoundaut, mounte fa lou castèu ; 
Ai escala sus la cimo di tourre,,. » 

Ah ! pèr ana tant aut, fau èstre un aubanèu ! 

lÉU 

Es que noste Alesen au jo dì vers saup courre. 

MUSETO 

Goume, noste Alesen ? ié siés plus, moun ami, 
Adounc te souvèn pas quau es qu'a pregemi 
Ansindo, emai quau es la bello qu'es plourado ? 
Dounte vèn vuei qu'as tant la tèsto treboulado ! 

lÉU 

Es Albert qu*en cridant Teldeto alin s'encour : 

« Ai escala lou serre à la pouncho dau jour.,, » (4) 

Es-ti pas ço qu'as di ? 

MUSETO 

Noun, calignaire. Escouto. 
Pèr ma fisto ! diriéu qu*as la cabesso ronto 1 

« Blanco e duberto dins lou cèu 
Coume lis alo d'u/i aucèu 
Ai vist li velo d'un veissèu^ 
Bèn liuen, bèn liuen, long-tèms, long-tèms encaro.., 
Pièi n'ai plus vist que lou soulèu 
E si trelus sus Vaigo amaro, 

Alory d*amount, alor ai davala, 
Long de la mar e di gràndis oundadOy 
Ai courregu coume un descounsoula, 
E'jìèrsoun noum^ tout unjour Vai cridado!..yt 

Es acò lou plaguun que jito Teodor 

Quand la bruno Zani s'aliuencho de soun cor. 

lÉU 

Áce, anen ! dise iéu... Mai pamens me semblavo 
Qu'Albert pèr sa Teldeto ansin un jour plouravo ; 
N'es-ti pas coume eiçò que sourtié sa clamour : 

« Ai vistj coumo lou niéu acatant moun amoury 
D'uno nèblo d'abriéu Vaubeto amantoulado,.. 
Alor ai davala, Vamo descounsoulado. » 

MUSETO 

A tu, digo quicon, d'abord que vos parla, 
Mai iéu escoutarai, noun vendrai ié mescla 
Coume quand cante fas, milo refleissioun folo. 

lÉU 

Tefaches?... Vaucanta sus la liro raiolo. 
Counèisses li Ceveno ? 

MUSETO 

Emai si castagnié 
Que vènon courouna li piue dóu mountagnié. 
Ai ausi mai d'un cop, lou vènt boufant ma raubo 
M'adurre amistadous quauquc bèu cant de l'aubo. 
Oli ! coume fasié bon lou matin, que bonur ! 
Lis estello à cha-pau se foundien dins Tazur^ 
E lou jour... 

lÉu 
Ás jamai vist dins la vouto bluio 
Se destaca subran uno blanco estatuio ?... 
Ause dounc ço qu'arribo un jour à-n-un raiòu... 
Un terrible pantai... 

MUSETO 

Ah ! dcja me fas pòu ! 

lÉU 

« Ero unjoiir de sourel, à Vouro que sa flamo (5) 
Boujo de rais d'amour e ne coumoulo Vamo, 

E iéu (pèr lou raiôu tout acô's pantaia) 
E iéu laset d'aima me fasié varaia.,, 
Veguère tout d^un cop, sus unopèiro bluio^ 
E drecho davans iéu^ uno blanco estatuio 
Qu'espinchèrey desvaraia. » 

O Museto, parèis qu'èro poulido^ qu'èro, 
La femo que vesié, pas factio pèr la terro ; 
Sou bèu cors Diéu soulet, Diéu l'avié moudela, 
Ero d'un maubre blanc, bèn plus blanc que lou la. 
Pcr soul mantéu avié si long péu que coulavon, 
Mai, fîho d'amoundaut, lis iue que regardavon 
S'arrestavon su'n niéu de candour ; soun cors nus 
Se negavo dedins. Aurias di qu^à Venus 
Avié pres sa centuro emai li dos bessouno 
Que, mignoto, fasien sa peitrino redouno ; 
E sege au sus soun front largavon soun trelus I 

« Soun bras gauche teniè^ dun det de sa man blancOj 
Uno dourqueto dor clinado subre Vanco ; 
En gracious escruncély sus sa tèsto lou dre 
Se gimblavo e lous dets longs que s'estremesclàvou 
Mousiéu lou grand sourel, e lous rais regiscìàvou 
Dins la dourco d'or, à-deré. 

« Sa cambOy qu'un secrèt rendiè flaco e iibado, 
Moiistravo à Viuèl fada de moun amo que bado 
Un cap-dobrode formo;en mourent, lou bouiel 
Fasiè naisse unpeneiprim coumo uno Jougaio, 
E Vefant se teniè, coumo quand uno caio 

Part, sus la pouncho de rariel. » 
E davans sa bèuta lou raiôu souspiravo, 
Fada ; dintre lou fiô d'amour soun cor brulavo, 
— Ah! cridavoversDiéu, quetounpoudé, grand Diéu, 
lé veje sang e vido o, coume Proumetiéu, 
Amount vau escala, ravi lou fiò celèste ! — 
Estatuio, disié, toun auriho uoun rèste 
A ma voues sourdo. Anen^ boulego ti bras blanc, 
Tì cambo emé toun còu, davans iéu tremoulant. 
Mai d'abord que ta man pòu traire dins ta jarro 
Li raioun dóu soulèu, perqué, divesso caro, 
Noun li Jites en tuŶl'amo n'en sourtira, 
E'mé Tamo Tamour bèn lèu arribara ; 
Sarai toun amourous, f aras moun amourouso 
E sarai trop urous quand te reudrai urouso I 
Te dounarai pèr noum : moun amigo, ma sor, 
Tadore, — te dirai, — t'ame de tout moun cor. 
Pièi quand vendra la mort, quefauquetout arrouinc, 
D'elo nàutri riren, sèmpre poulit e jouine... 

4 

MUSETO 

Goume es galant eiçò ; digo mai, digo pièi 
Se l'estatuio eutènd, e se parlo, e se vèi, 

léu 

Ah ! me coupes, Museto, ansindo noun finisse. 

MUSETO 

Oli î digo, repren lèu, que de saupre fernisse. 

lÉu 
Escouto, lou raiôu repren ço que disié : 
« Mai la blanco estatuio aii sourel que la douro 
Raubè,pèr soun iuèl mort, pas meme un rai^ e VaurOy 
En s'engourgant dedins sa bouco clauso à mic, 
Desabo couflèpas la veno assecarlido... 
— Oh ! dereveiO'tCy te ne prègue, o poulido ! — 

CridavCy maidau maidourmiè. 
« Ah! ço que Diéu vóu pas iéu ou vole, estatuio! 
Fau que visques, ou fau ; toun ista-siau me tuio, 
Dessouto moun alé, coumo lou vièl Memnoun^ 
Ressoutira toun cors ansindo que titaro, 
Ey dins un mot d'amour long que diras toutaro, 

Ta voues fara'speli moun noum ! 
« Aidich, A soun boutel ma man s^es arrapado.,. » 

MUSBTO , 

Âh ! felibre ! ah I moun Diéu ! au cor me sènte fre !... 

lÉU 

« .„E dinsun vanc dCamour, duno soalo cambado^ 
Vène de m^enaussa sus lou socle destré, 
Coumo Vèurre empegado à la rusco de Vaubre,., 
...Laisso, dins mi brassado, estregne en plen toun 

[maubrCf (6) 
Laisso ma bouco ardènto e mi det tremoulant 
Courre, amourous, pertoui sus toun cadabre blanc, 
O douço... » 

MUSETO 

O massacan ! o fòu ! dequé vas dire ? 
Perqué'mé de cap-d'obro ansin me vos fa rire ! 
Mounte iVn Sant-janen qu'aurié miés lou secrèt 
Pèr faire un boui-abaisso ? Arribas léu, o Grè, 
Chinés, Mahoumetan ; enaussas-vous dins l'aire ; 
Hemountas de Babèu la tourre, avès un fraire 
Que vous pode douna coume íièr capoulié, 
Coume degun ensigno a pasta lou mourtié. 

léu 
Es poussible qu'ansin ma Museto me parle ! 

MUSETO 

E lou vos pas, tambèn ? dises la Venus d'Arle 
Aro que vau saché la fîn qu'espère tant 
l)e VEstatuio. 

lÉU 

Eh ! bèn, escouto, bello enfant : 

« Coumo Vèurre empegado à la rusco de Vaubre,,. 
,..Laisso, dins mi brassado, estregne en plen toun 

[maubre^ 
Laisso ma... » 

MUSETO 

Noun e noun, tc disc, e noun e noun ! 
Siés plus dins lou pantai dóu raiòu, cadcnoun I 
Di Cevcuo t'cnvas vcrs Arle la roumano. 
Te rcsponde que vuei me fas manda la cano, 
E pamcns que Vaì fa I... 

lÉU 

« „.Bouco ardènto e mi det... » 

MUSBTO 

Oh ! t'cscoutarai plus, marrit jouvént. Tas-te, 
Tas-te, dise, o m'envau. 

lÉU 

Te faclies, o Museto ? 
Eii ! bên, dirai plus rèn. Canto uno cansouneto. 
D'abord qu'à tout moumcn me coupcs, vène mut ; 
Ai plus que dos auriho e de lengo n'ai plu. 
léu que cresiéu pamens faire gau à ma bello, 
Em'acò vau abra soun iro. Vai, crudèlo, 
Diraijamai plus rèn, entèndcs ?noun, plus rèn. 

MUSETO 

Ame miés, se toujour dèves dire tant bén. 

lÉu 

Adiéu, vau permena. Dins lou vènt que gingoulo 
Vau veja mi refrin. 

MUSETO 

Me laisses touto soulo ? 

Aro sara dounc tu lou facha ? — Vène dounc, 
Vènelèu sus moun front me pausa*n gros poutoun. 
Alor saras toigour taut cnfant, o felìbre ! 
Rèsto, riren ensèn ; de rire sian bèn libre. 

lÉU 

Ah ! sènte que moun cor à ta voues tourno gai. 
Canto-me quaucarèn, emé tu cantarai. 

MUSETO 

Te vau dire quicon qu'as fa pèr ta coumpagno. 
L'endeman d'uno niue qu'anères pèr campagno, 
Cantaves^ bèu : « O moun amigo, èro la niue, (7) 

Nine pleno cTamour e cTestello, 
D'amount la luno clarinello 
Se miraiavo dins tis iue. 
Ere à ti pèd, fensouvèn, digo ? 
Disian rèn mai lou cor disié, 
E ta bouqueto sourrisié, 
O moun amigo ! 

Penequejavon lis aucèu... 
...Dins li roumese e li pradello : (8) 
Ero uno niue pleno d*estello 
Beluguejanto dins lou cèu.,. 

lÉu 

Penequejavon lis aucèu, 

Souletj un roussignóu cantaoo 

E tant soun cant nous agradavo.,. > 

MUSETO 

Veses, siés mai aqui pèr embuia mouu cr. 
Mai laisso-me canta, que discs de travèr. 

lÉu 

Aquest cop, pér lou cop, amigueto, reclame ! 
Coumc tu siés Museto e qu'à la foulié t'ame, 
Gauqucs foro l^ciròu. Es pas pèr te facha, 
Mai de countinuï déve te rempacha. 

MUSETO 

Que t*arribo? 

lÉU 

Eii ! pas rcn ! A ma pauro roumanso 
As lou front de mescla li sublimí Fianço 
Dóu felibre amourous di poutoun ! Vai pas mau ! 
Que noun dises bèn lèu à moussu tau o tau 
Que demore ù Maiano ! 

MUSETO 

Es dounc pas ço que cantes 
Qu^aviéu entamena ? 

lÉU 

Noun, mignoto, t'agantes. 
« O moun amigOf èro la niue... » canto, se vos, 
Mai vêngues plus mescla li vers, coume tantost, 
Dóu felibre galant de Castèu-nòu. An ! bello. 

MUSETO 

<f ,..Niuepleno d'amour e d^estello 
Beluguejanto dins lou cèiz, 
Dins li roumese e li pradello 
Penequejavon lis aucèu. 

Soulet un roussignóu cantavo^ 

lÉU 

La douço auTO just alenauo, 

MUSETO 

E tant soun cant nous agradavo 

lÉU 

E soun alena plen d'óudour..., » 

MUSBTO 

Vejan, coumences mai? parlaras dounc toujour ? 
Aro as tout embuia, sabe plus ço que dise. 

lÉU 

Bello, te faches pas s'à plen de gorgo rise. 
Ah ! ah ! ah ! quet apioumb ! trouves qu^embuie tout ? 
Coumences moun coublet, pici siés pancaro au bout 
Que prênes bravamen tres vers d'uno autro causo, 
Pièi countùnies mai iéu. Alor ma lengueto auso, 
Auso countinuï li vers que i'as mescla. . 
Trouves qu'embuie tout ? Ai î que rise is esclat ! 
Ai ! que rise is esclat ! Ali ! Ah ! Ali ! Ah ! Ah ! Ah ! 

MUSETO 

Ck>ume te trufes bèn, galant, vai, à toun aise ; 

Meme pèr t'escouta richouneja me taise... 

Pièi, noun, nous facharian ; adiéu, me vau coucha. 

léu 

Nous facha ! pas poussible. (Ai ! que rire I ah ! ah 

[ah!) 
Vènc eici, grando enfant, que te digue uno Perlo (9). 
Escouto e seco lèu tis umidi paupçrlo. 

MUSETO 
Tè, deja moun mourl^in s'cnfugis coame un lamp. 

lÉU 

« A ta fresco e poulido aiiriho 
Pastado de rose e de blanc 
Pèr pendènt uno perlo briho 
Coumeunplour d'aubo tremoulant, 

A soun entour se recóuquiho 
Toun péu d'or en anèu galant ; 
Me sèmblo vèire uno cóuquiho 
Ounte la mar a mes plan-plan 

Sa perlo fino la plus raro, 
Laisso-me clina sus ta caro.., 
,,.Lou brut dóu cóuquihage abord 

Qu^es louresson de Voundo,.. (10) 

MUSETO 

Dins li cóuquihage d'abord 
Que Von entènd ço que dis Voundo, 
Vole iéUy o divino bloundo, 
Esccula ço que dis toun cor. » 

Aro vas eilalin pica dintre rirlando ! 

Diéu, coume toun esprit tout-à-n-un-cop s^alando... 

Mai crese que n'i'a proun pèr vuei, anen dourmi, 

Que se countinuan nous quitan pas ami. 

Adiéu, bèu. Que fai bou dins lou lié, quand creniho 

L'aubre souto lou vènt ! Lèu, poutouno ta mio. 

Bono niue. 

lÉU 

Bono niue. 

MUSETO 

Nous reveiren deman. 

lÉU 

Nous reveiren deman, ma pichouno amigueto... 
Oh ! coume siés enfant pamens, douço Museto ! 

MUSETO 

Oh ! moun pichot felibre, oh ! coume siés enfant ! 



Setèmbre 1877. 

NOTO 



1. Astruc. Li CAcio, p. 312: Veici Vaiitouno. 

2. id. id. p. 202 : La Valso. 

3. Aubanel. la miougrano entrèduberto, p. 34 : IX. 

4. Arnavielle. lous caxts de l'aubo, p. 102: XXII. 

5. id. id. p,d2: UEstatuio. 

6. Aubanel. li fiho d'avigxoun, p. 112 : La Venus 

d'Arle. 

7. Astruc. Li CACio, p. 102 : O moun amigo ! 

8. Mathiéu. la farandoulo, p. 236 : Li Fianço. 

9. Aubanel. li fiho d'avignoun, p. 40 : La Perlo. 

10. B.-Wyse. li parpaioun blu, p. 32 : A-n-un bèl 

cnfant de Bèu-caire. 

